הבחירות הפרלמנטריות בהולנד 2025

הבחירות הפרלמנטריות בהולנד 2025 הן בחירות שהוקדמו והתקיימו בהולנד ב-29 באוקטובר 2025, לאחר התפרקותה של הממשלה הנוכחית, ממשלת ימין - מרכז בראשות ראש ממשלת הולנד דיק סכוף. המפלגה למען החירות, המפלגה הגדולה ביותר בממשלה, בראשות חירט וילדרס הפילה אותה בעקבות אכזבתה ממדיניות ההגירה שהונהגה על ידה. במקור, הבחירות היו אמורות להתקיים בשנת 2027. בבחירות נבחרו 150 חברי הפרלמנט ההולנדי,  כאשר רוב מצריך 76 מושבים.

 תוצאות 
לאחר ספירת הקולות, הסתבר כי חרט וילדרס ומפלגתו, המפלגה למען החירות, מימין, זכו ב-26 מושבים. המנהיג העיקרי בשמאל - מרכז, רוב יטן ומפלגתו, דמוקרטים 66, קיבלו מספר מושבים זהה. וילדרס ספג ירידה חדה של 11 מושבים, ואילו רוב יטן עלה דרמטית ב-17 מושבים. במקום השלישי דילאן ישילגוז ומפלגת העם למען חופש ודמוקרטיה, מפלגת ימין - מרכז עם 22 מושבים-ירידה של 2 מושבים. במקום הרביעי בלבד פרנס טימרמנס ומפלגת הירוקים-העבודה עם 20 מושבים-ירידה של 5 מושבים. במקום החמישי המפלגה הנוצרית-דמוקרטית בראשות הנרי בונטנבל עם 18 מושבים-עלייה של 13 מושבים. במקום השישי מפלגת יא 21, המתנגדת להגירה, עם 9 מושבים-עלייה של 8 מושבים. במקום השביעי מפלגת הימין פורום למען דמוקרטיה, עם 7 מושבים, עלייה של 4 מושבים. מפלגת חוזה חברתי חדש, מפלגת שמאל - מרכז שהיו לה 20 מושבים, התרסקה לאפס מושבים.

באופן כללי, למרות ירידתו של וילדרס, הימין כולו עלה, בעוד השמאל - מרכז, למרות עלייתו של יטן, ירד. בעקבות התוצאה המאכזבת של 20 מושבים בלבד, יושב ראש איחוד מפלגת העבודה והירוקים פרנס טימרמנס הודיע על פרישה מראשות המפלגה.

+תוצאות הבחירות הפרלמנטריות, לאחר ספירת 99.7% מהקולות, עם מספר המושבים, אחוזים, מספר הקולות לכל מפלגה ושינוי במושבים ביחס לבחירות הקודמותדמוקרטים 66רוב יטן26 מושבים16.89%1,763,61517+המפלגה למען החירותחרט וילדרס26 מושבים16.75%1,748,46011-מפלגת העם למען חופש ודמוקרטיהדילאן ישילגוז22 מושבים14.24%1,486,8712-מפלגת הירוקים-העבודהפרנס טימרמנס20 מושבים12.67%1,322,2785-המפלגה הנוצרית-דמוקרטיתהנרי בונטנבל18 מושבים11.79%1,230,39013+יא 21יוסט ארדמנס9 מושבים5.95%620,7658+פורום למען דמוקרטיהלידוויי דה פוס7 מושבים4.55%475,4704+תנועת האזרח החקלאיקרולין ואן דר פלאס4 מושבים2.66%277,3453-דנקסטפן ואן בארלה3 מושבים2.42%252,1150ריפורמדכריס סטופר3 מושבים2.28%237,5820המפלגה למען החיותאסתר אואווהאנד3 מושבים2.06%214,9190האיחוד הנוצרימרים ביקר3 מושבים1.92%199.9760המפלגה הסוציאליסטיתג'ימי דייק3 מושבים1.89%197,3362-50+יאן סטרויס2 מושבים1.44%150,1222+וולטלורנס דאסןמושב אחד1.08%112,3351-

 לאחר מכן 
הבחירות לתפקיד יו"ר הפרלמנט ההולנדי החדש, שנערכו ב-18 בנובמבר 2025, כשלושה שבועות לאחר הבחירות לפרלמנט הבהירו את משמעותן של תוצאות הבחירות לפרלמנט עצמו ואת יחסי הכוחות בין הצדדים השונים. שלושה מועמדים הוצעו בהן: מרטין בוסמה מהמפלגה למען החירות, מפלגת ימין, טום ואן קמפן ממפלגת העם למען חופש ודמוקרטיה, מפלגת ימין - מרכז וטום ואן דר לי ממפלגת הירוקים (הולנד), השמאלית. השתתפו בבחירות 148 מתוך 150 החברים בפרלמנט החדש. בסיבובים הראשון והשני ניצח נציג הימין בוסמה עם 66 - 67 קולות, בהתאמה, כשהשמאל והימין - מרכז מתחלקים בשאר הקולות, כך שלא הושג הרוב המוחלט הנדרש. בסיבוב השלישי הצטרף השמאל אל הימין - מרכז וטום ואן קמפן נבחר עם 79 קולות לעומת 69 קולות שקיבל בוסמה.

 קמפיין 
בבחירות התמודדו המפלגות המרכזיות במדינה, כגון המפלגה למען החירות בראשות חרט וילדרס, אשר מחזיקה כעת ב־37 מושבים בפרלמנט, דמוקרטים 66 בראשות רוב יטן, המפלגה הנוצרית-דמוקרטית בראשות הנרי בונטנבל, איחוד מפלגת העבודה ומפלגת הירוקים בראשות פרנס טימרמנס, אשר מחזיקים ב־25 מושבים בפרלמנט, מפלגת העם למען חופש ודמוקרטיה בראשות דילאן ישילגוז אשר מחזיקה ב־24 מושבים בפרלמנט, ומפלגת חוזה חברתי חדש בראשות אדי ואן היום עם 20 מושבים בפרלמנט.

ב-12 ביוני 2025 סיכמו מפלגת העבודה של הולנד ומפלגת הירוקים על ריצה משותפת בבחירות פעם נוספת, ומיזוג של המפלגות בשנת 2026.

מנהיג המפלגה למען החירות חרט וילדרס השתתף בהפגנות נגד מרכזי קליטה למהגרים ופליטים בזוולה והלמונד, וקרא לרשויות להתנגד לפיזורם של המהגרים בשטחם במסגרת חוק הפיזור. נושא זה הוא אחד מהנושאים המרכזיים בקמפיין הבחירות של המפלגה ווילדרס עצמו. קמפיין זה עורר ביקורת מצד פוליטיקאים מקומיים ומאיגוד הרשויות המקומיות של הולנד, שהאשימו אותו ואת המפלגה בהתערבות בלתי הולמת בפוליטיקה המקומית ובזריעת פחד ופילוג.

 שיטת הבחירות
הבחירות נערכות כל 4 שנים בחודש מרץ, אלא אם מוכרזות בחירות בזק (כמו בבחירות הקרובות). 150 חברי בית הנבחרים נבחרים ברשימה חצי פתוחה בייצוג יחסי. רשימה חייבת לקבל מספר קולות השווה לפחות למושב אחד (כ-0.67 אחוזים מהקולות). הבחירות נערכות בשיטת ד'הונדט.

+סקרי הבחירות מתחילת אוקטובר, עם חברת הסקרים, תאריך, המפלגות ומספר המושבים שקיבלוחברת הסקריםתאריך הסקרהמפלגה למען החירות (חרט וילדרס)מפלגת העבודה+ירוקים (פרנס טימרמנס)מפלגת העם למען חופש ודמוקרטיה (ישילגוז)חוזה חברתי חדשדמוקרטים 66תנועת האזרח החקלאיהמפלגה הנוצרית-דמוקרטית (הנרי בונטנבל)המפלגה הסוציאליסטיתדנק (מפלגת מהגרים טורקים)המפלגה למען החיותפורום למען דמוקרטיה (ימין קיצוני)יא 21 (אנטי הגירה)מפלגות נוספותIPSOS I&O23-24 אוק' 202526231602242043451211Peil.nl24 אוק' 2025292420017422443498Verian17-20 אוק' 20253425150162234334129Peil.nl17 אוק' 20252824160174244436119IPSOS I&O13-15 אוק' 202529221401842544441211Verian10-13 אוק' 202531251401442342351312Peil.nl10 אוק' 202531251501442244351310IPSOS  I&O3-6 אוק' 202531221301442444541312Peil.nl3 אוק' 202530271301242364351310

הערות שוליים 

2025
הולנד
קטגוריה:2025 בפוליטיקה
קטגוריה:2025 בהולנד